## Odluka o koncesiji pomorskog dobra u svrhu gospodarskog korištenja luke posebne namjene - Brodogradilište Šibenik

### NN 129/2004 (15.9.2004.), Odluka o koncesiji pomorskog dobra u svrhu gospodarskog korištenja luke posebne namjene - Brodogradilište Šibenik

# VLADA REPUBLIKE HRVATSKE

2299

Na
temelju članka 80. stavka 4. točke 2. Zakona o pomorskom dobru i morskim lukama
(»Narodne novine«, broj 158/2003.) Vlada Republike Hrvatske je na sjednici
održanoj 9. rujna 2004. godine, donijela

## ODLUKU

### o koncesiji pomorskog dobra u svrhu gospodarskog koriŠtenja luke posebne namjene – BrodogradiliŠta Šibenik

I.

Na
temelju prijava na objavljeno javno prikupljanje ponuda za dodjelu koncesije za
gospodarsko korištenje luke posebne namjene – Brodogradilišta Šibenik (»Narodne
novine«, broj 92/2004.), a u skladu s Odlukom o javnom prikupljanju ponuda za
dodjelu koncesije za gospodarsko korištenje luke posebne na­mjene –
Brodogradilišta Šibenik, klase: 934-01/99-01/13, urbroja: 5030116-04-2, od 19.
lipnja 2004. godine i Nalaza i mišljenja Stručnog tijela za ocjenu ponuda za
koncesije na pomorskom dobru, osnovanog Odlukom Vlade Republike Hrvatske
(»Narodne novine«, broj 32/2004), Vlada Republike Hrvatske (u daljnjem tekstu:
Davatelj koncesije), daje društvu Nautički centar Pri­moš­ten d.o.o. (u
daljnjem tekstu: Korisnik koncesije) ovlaštenje za gospodarsko korištenje luke
posebne namjene – Brodo­gra­dilište Šibenik.

Granica pomorskog dobra – lučkog područja luke
posebne namjene – Brodogradilišta Šibenik, koje je predmet ove Odluke, a nalazi
se u uvali Sv. Petar u Šibeniku, počinje u točci 1 (y = 5 572 635,00; x = 4 842
175,00) koja je ujedno i dodirna točka kopna i mora i ide željeznom ogradom do
točke 2, iz koje u istom pravcu dolazi do točke 3, koja se nalazi na gornjem
betonskom zidu sa željeznom ogradom, te prateći isti, prolazeći kroz lomne
točke 4, 5, 6, 7, 8 i 9 i ujedno prateći sjevernu među čest.zem. 3850, dolazi
do točke 10. Iz točke 10, u kojoj se sijeku donji betonski zid sa željeznom
ogradom sa gornjim betonskim potpornim zidom sa željeznom ogradom, prolazeći
kroz lomne točke 11, 12, 13, 14, 15, 16, 17 i 18, dolazi do točke 19 (južni
ugao čest.zem. 3669). Iz točke 19 granica dalje ide kroz točku 20 do točke 21
prateći kameni potporni zid. U točki 21 se lomi, te prolazi kroz lomnu točku 22
i dolazi do točke 23 obuhvaćajući betonski plato ispred vanjskog dijela glavnog
ulaza u remontno brodogradilište. U točki 23 granica se lomi i ide u točku 24
prateći velika željezna ulazna vrata. Iz točke 24 granica ide u točku 25
prateći kameni ogradni zid, te uz ogradni zid mandalinskog groblja ide kroz
točke 26, 27, 28, 29 i 30 i dolazi do točke 31. Iz točke 31 prateći betonski
zid sa željeznom ogradom, granica ide dalje kroz lomne točke 32, 33, 34, 35,
36, 37 i 38 do točke 39, koja je ujedno i dodirna točka kopna i mora (y = 5 573
173,00; x = 4 841 633,00). Iz točke 39 nastavlja dalje u smjeru sjeverozapada
do točke 40 (y = 5 572 924,00; x = 4 842 041,00) u kojoj se lomi u smjeru
zapad-jugozapad do točke 41 (y = 5 572 743,00; x = 4 842 034,00). U točci 41
granica se lomi u smjeru sjeverozapada do točke 42 (y = 5 572 636,00; x = 4 482
125,00), iz koje se vraća u početnu točku 1 gdje i završava.

Kopnena površina luke posebne namjene odnosi se na po­vršine
katastarskih čestica broj: 3850, 3909/1, 3909/2, 3909/3, 3909/4, 3909/5,
3909/6, 3909/7, 3909/8, 3909/9, 3909/10, 3909/11, 3909/12, 3909/13, 3909/14,
3909/15, 3909/16, 3909/17, 3909/18, 3909/19, 3909/20, 3909/21, 3909/22,
3909/23, 3909/24, 3909/25, 3909/26, 3909/27, 3909/28, 3909/29, 3909/30, 3909/31,
3909/32, 3909/33, 3909/34, 3909/35, 3909/36, 3909/37, 3909/38, 3909/39,
3909/40, 3909/41, 3909/42, 3909/43, 3909/44, 3909/45, 3909/46, 3909/47 i
3909/48 svek.o. Šibenik i iznosi 107.586 m2 , a po­vršina akvatorija
iznosi 68.765m2.

Gore opisana granica označena je na kopiji
katastarskog plana k.o. Šibenik broj 31, 32 i 36 u mjerilu 1:1000, koji čini
sastav­ni dio ove Odluke kao Prilog 1, a ne objavljuje se u Narodnim novinama.

II.

Koncesija
se daje u svrhu gospodarskog korištenja postojeće luke posebne namjene –
Brodogradilišta Šibenik i objekata navedenih u Prilogu 2, koji čini sastavni
dio ove Odluke, a ne objav­ljuje se u Narodnim novinama.

Korisnik
koncesije se obvezuje da pomorsko dobro koje ovom Odlukom dobiva na gospodarsko
korištenje koristi za obav­ljanje djelatnosti gradnje i remonta plovnih
objekata, te za obav­ljanje drugih djelatnosti za koje je registriran, a u vezi
su s obav­ljanjem osnovne djelatnosti za koju je luka namijenjena.

III.

Korisnik
koncesije je dužan gospodarski koristiti luku u skla­du sa hrvatskim zakonima i
podzakonskim aktima, te je dužan za svaku eventualnu gradnju ili rekonstrukciju
na lučkom području u redovnoj proceduri ishoditi prethodnu suglasnost Davatelja
koncesije, te lokacijsku i građevinsku dozvolu.

IV.

Korisnik
koncesije ne može prava stečena koncesijom, niti djelomično, niti u cijelosti,
prenositi na drugog, bez izričitog odobrenja Davatelja koncesije.

V.

Davatelj koncesije daje na korištenje pomorsko dobro
navedeno u točki I. ove Odluke, Korisniku koncesije na vremensko razdoblje od
30 godine, računajući od dana sklapanja Ugovora o koncesiji pomorskog dobra.

VI.

Za korištenje pomorskog dobra navedenog u točki I.
ove Odluke, Korisnik koncesije se obvezuje da će uredno plaćati davatelju
koncesije godišnju naknadu.

Godišnja naknada koju Korisnik koncesije plaća za
koriš­tenje pomorskog dobra sastoji se iz dva dijela:

a) stalni dio u iznosu od 4,1 kuna po m2 zauzete površine pomorskog
dobra godišnje;

b) promjenjivi dio naknade u iznosu od 1,5% od
ukupnog godišnjeg prihoda koji se ostvaruju na predmetnome pomorskom dobru.

Navedena naknada plaća se na sljedeći način:

– stalni dio naknade plaća se od trenutka
zaključivanja Ugovora o koncesiji, u roku od 45 dana. Za sljedeće godine
naknada se plaća uvijek za tekuću godinu unaprijed do 1. ožujka. Za godinu u
kojoj je dana koncesija i za godinu u kojoj koncesija ističe naknada se plaća
razmjerno mjesecima korištenja.

– promjenjivi dio naknade plaća se unatrag, u jednom
obroku, do 1. ožujka naredne godine.

VII.

Ugovor o koncesiji neće se sklopiti ako Korisnik
koncesije ne dostavi Davatelju koncesije:

1. neopozivu garanciju banke u korist Republike
Hrvatske – Ministarstva financija na iznos 15% planirane investicijske vri­jed­nosti
prve faze planiranog investicijskog ciklusa, s rokom važenja 6 mjeseci po
završetku ciklusa, a sve sukladno planu iznesenom u Studiji gospodarske
opravdanosti Korisnika koncesije, koja čini sastavni dio ove Odluke kao Prilog
3, a ne objavljuje se u Narodnim novinama. Garancija banke mora sadržavati
klauzulu »na prvi poziv i bez prigovora«;

2. potvrdu stečajnog upravitelja društva Remontnog
brodo­gradilišta Šibenik d.o.o., u stečaju, o preuzimanju 228 ugovora o radu za
zaposlene radnike;

3. kopiju uplate sredstava u stečajnu masu Remontnog
bro­dogradilišta Šibenik d.o.o., u stečaju, za zbrinjavanje viška radnika, a
prema programu zbrinjavanja viška radnika izrađenog od stečajnog upravitelja
Remontnog brodogradilišta Šibenik d.o.o., u stečaju;

4. kopiju Ugovora o kupnji pokretnina Remontnog brodo­gradilišta
Šibenik d.o.o., u stečaju, čime se udovoljava tehničkoj opremljenosti za
obavljanje djelatnosti gradnje, remonta i održa­vanja plovila.

Ako Korisnik koncesije u roku od 45 (četrdesetpet)
dana od dana donošenja ove Odluke, ne potpiše Ugovor o koncesiji gubi sva prava
određena ovom Odlukom.

VIII.

Na
temelju ove Odluke ovlašćuje se ministar mora, turizma, prometa i razvitka da u
roku od 45 dana od dana donošenja ove Odluke, sklopi Ugovor o koncesiji
pomorskog dobra određenog točkom I. ove Odluke, kojim će se detaljno urediti
ovlaštenja Davatelja koncesije, te prava i obveze Korisnika koncesije, posebice
u odnosu na zaštitu okoliša, sigurnost plovidbe, praćenje investicija u luci uz
garanciju banke, te održavanje i osiguranje luke.

Ugovor
mora sadržavati raskidni uvjet u slučaju neizvrša­vanja obveza Korisnika
koncesije u pogledu investiranja u rokovima i iznosima kako je navedeno u
Studiji gospodarske opravdanosti, te aktiviranje garancije iz točke VII. ove
Odluke.

IX.

Ova
Odluka stupa na snagu danom donošenja, a objavit će se u »Narodnim novinama«.

Klasa:
934-01/99-01/13
Urbroj: 5030116-04-3
Zagreb, 9. rujna 2004.

Predsjednik
**dr. sc.** **Ivo Sanader**, v. r.

Odluka, NN 129/2004-2299